OpenLLM-France/wikimedia huggingface dataset:
# Estació de Vinaixa

Mapa sinòptic línia R13 :
Mapa sinòptic línia R14 :
Vinaixa és una estació de ferrocarril propietat d'adif situada al sud de la població de Vinaixa, a la comarca de les Garrigues. L'estació es troba a la línia Tarragona-Reus-Lleida i hi tenen parada trens de les línies R13 i R14 dels serveis regionals de Rodalies de Catalunya, operat per Renfe Operadora.
Aquesta estació es va posar en funcionament l'any 1872 quan va entrar en servei el tram construït per la Companyia del Ferrocarril de Montblanc a Lleida (posteriorment LRT) entre Vimbodí (1865) i Vinaixa.
L'any 2016 va registrar l'entrada de 4.000 passatgers.

## Serveis ferroviaris

Serveis regionals de Rodalies de Catalunya :
| Procedència/Destinació | < | Línia | > | Procedència/Destinació |
| Lleida Pirineus | La Floresta Les Borges Blanques¹ | | Vimbodí L'Espluga de Francolí² | Barcelona-Estació de França |
* Alguns regionals no efectuen parada a La Floresta sent la següent o anterior Les Borges Blanques.
* Alguns regionals no efectuen parada a Vimbodí sent la següent o anterior L'Espluga de Francolí.

## Referències

* ↑ «Conegueu la línia R14». Generalitat de Catalunya. Arxivat de l'original el 2012-01-13. [Consulta: 23 febrer 2012].
* ↑ «Anuari estadístic DPTOP 2016. Transport per ferrocarril». Departament de Territori i Sostenibilitat. Arxivat de l'original el 2018-05-04. [Consulta: 9 setembre 2018].

## Vegeu també

* Xarxa ferroviària de Catalunya
* Renfe Operadora
# Gastrotheca orophylax

Gastrotheca orophylax és una espècie de granota de la família del hemipràctids. Va ser descrit William E. Duellman i Rebecca A. Pyles el 1980.
A Equador va ser una espècie molt comuna fins fa poc. Encara no s'han explicat totes les raons de l'ocàs de la població.
Viu als vessants amazòniques superiors dels Andes orientals a l'Equador (províncies de Sucumbíos, Imbabura i Carchi) i vessant oriental del Nudo de Pasto a Colòmbia (departaments de Nariño i Putumayo), a 2600 fins a 3100 m d'altitud.
A la Llista Vermella de la UICN és catalogat com a espècie vulnerable. El 2018 només hi havia quatre registres i tots s'enfronten a un greu deteriorament de l'hàbitat induït per l'espècie invasora Homo sapiens sapiens. La principal amenaça és la desforestació per al desenvolupament agrícola. No obstant això, la davallada a l'Equador segueix sense que s'explica. Podria ser relacionada amb el canvi climàtic, ja que l'espècie ha desaparegut en hàbitats verges. Per a avaluar el paper de productes fitosanitaris en la baixada de la població encara ferien menester més estudis.

## Referències

* ↑ Duellman, William Edward; Pyles, Rebecca A. A new marsupial frog (Hylidae, Gastrotheca) from the Andes of Ecuador. 84. Lawrence, Kan: Museum of Natural History, University of Kansas, 1980.
* 1 2 3 SSC Amphibian Specialist Group «Papallacta Marsupial Frog Gastrotheca orophylax» (en anglès). Llista Vermella de la UICN, 2018. DOI: 10.2305/IUCN.UK.2018-2.RLTS.T55349A85898791.en.
* ↑ Frost, Darrel R. «Gastrotheca orophylax Duellman and Pyles, 1980» (en anglès). Amphibian Species of the World: an Online Reference, 2022. DOI: 10.5531/db.vz.0001.
# Damien Manivel

Damien Manivel (Brest, 1981) és un director de cinema francés.

## Biografia

Damien Manivel va començar a exercir com ballarí contemporani, fins que el 2006 va entrar a Le Fresnoy (National Studio for Contemporary Arts, promoció Nam June Paik) per estudiar cinema. Va dirigir diversos curtmetratges pels quals va rebre el premi Jean Vigo, i el gran premi de la Setmana de la Crítica de Cannes. A Young Poet, el seu primer llargmetratge, entra a competició a Locarno, on obté la menció especial del jurat. El 2016, Le Parc és seleccionat a Cannes (ACID), i guanya el Gran Premi als Entrevues Belfort. Finalment, el seu tercer llargmetratge Takara, rodat al Japó, es va estrenar a la competició Orizzonti al Festival de Cinema de Venècia de 2017.
Va guanyar el Leopard a la millor direcció al Festival Internacional de Cinema de Locarno 2019 per Les Enfants d'Isadora.

## Filmografia
### Curtmetratges

* 2007: Viril
* 2008: Sois sage, ô ma douleur
* 2011: La Dame au chien
* 2012: Un dimanche matin

### Llargmetratges

* 2015: Un jeune poète
* 2016: Le Parc
* 2017: Takara - La Nuit où j'ai nagé (corealitzador : Kohei Igarashi)
* 2019: Les Enfants d'Isadora
* 2022: Magdala
* 2024 : L'Île

## Referències

* ↑ «Damien Manivel – Marché de la Poésie» (en francès). www.marche-poesie.com. [Consulta: 3 maig 2018]..
* ↑ «Damien Manivel - Prix Jean Vigo» (en francès). [Consulta: 3 maig 2018]..
* ↑ «Damien Manivel | Semaine de la Critique du Festival de Cannes» (en francès). Semaine de la Critique du Festival de Cannes. [Consulta: 3 maig 2018]..
* ↑ «Un jeune poète» (en francès). pardo.ch. Arxivat de l'original el 2018-05-04. [Consulta: 3 maig 2018]..
* ↑ «L'ACID - Damien Manivel». Le site de l'ACID - Association du Cinéma Indépendant pour sa Diffusion. [Consulta: 3 maig 2018]..
* ↑ «Le Parc» (en francès). [Consulta: 3 maig 2018]..
* ↑ «Damien Manivel, Igarashi Kohei - La nuit où j'ai nagé (Oyogisugita Yoru)» (en anglès). La Biennale di Venezia, 10-08-2017 [Consulta: 3 maig 2018]..
* ↑ Antoine Duplan. «Palmarès : Vitalina Varela sort de la nuit pour entrer dans la gloire» (en francès). Le Temps. [Consulta: 17 août 2019]. (Vitalina Varela remporte le Léopard de la meilleure interprétation féminine).
# Agafamosquits de Califòrnia

L'agafamosquits de Califòrnia (Polioptila californica) és un ocell de la família dels polioptílids (Polioptilidae).

## Hàbitat i distribució

Habita matolls costaners i vegetació de zones àrides al sud-oest de Califòrnia i Baixa Califòrnia (excepte el nord-est).

## Referències

* ↑ «Agafamosquits de Califòrnia». Cercaterm. TERMCAT, Centre de Terminologia. Rev. 20/01/2022(català)
# Linda Vilhjálmsdóttir

    En aquest nom islandès, el darrer nom és un patronímic, no pas un cognom. La manera de referir-se a aquesta persona és pel nom de pila.
Linda Vilhjálmsdóttir (Reykjavík, 1 de juny de 1958) és una escriptora islandesa.
Estudià infermeria i s'hi dedicà, mentre la seva poesia apareixia en periòdics, revistes i antologies. El seu primer llibre, Bláþráður, es publicà el 1990 i causà una extraordinària impressió. Dos aspectes de la seva obra van cridar especialment l'atenció: la profunditat dels poemes introspectius i un enfocament original a la poesia de la natura.
Ha organitzat diversos happenings i exhibicions a la seva ciutat natal, on viu.

## Carrera literària

Els poemes de Linda Vilhjálmsdóttir van començar a aparèixer públicament en diaris, revistes i antologies a partir de 1982. Immediatament es va convertir en una de les poetes més interessants i va ser una dels set joves poetes que van participar en l'espectacle de poesia "Fellibylurinn Gloria", que es va publicar en format digital el 1985. Al Teatre Municipal de Reykjavík ha representat obres de teatre i espectacles poètics. La seva primera obra en prosa es va publicar l'any 2003, la novel·la semiautobiogràfica Lygasaga ("Una història de mentides"). Després de publicar el 2006 el poemari Frostfiðrildi, van haver de passar nou anys fins a editar Frelsi, l'any 2015.
La seva obra ha estat traduïda a diverses llengües i ha format part de moltes antologies.

## Premis i reconeixements

* 1993: Premi DV Cultura pel llibre de poemes Klakabörnin (“Els fills del gel”).
* 2005: Ljóðastafur Jóns úr Vör -Premi pel poema Sónata fyrir forynju og fylgirödd.
* 2010: Premi de la Ràdio islandesa RÚV.
* 2015: Premi de poesia Jón-úr-Vör.
* 2015: Premi dels llibreters islandesos al millor volum de poesia l'any 2015.
* 2017: Nominada al Premi de Literatura del Consell Nòrdic.
* 2018: Nomenada "Poeta Europea de la Llibertat" a Gdansk, per la traducció polonesa de Frelsi.

## Obra seleccionada

* Bláþráður, 1990
* Fellibylurinn Gloria, 1995
* Klakabörnin, 1993
* Lygasaga, 2003
* Frostfiðrildi, 2006
* Frelsi, 2015

## Referències

* 1 2 3 4 «Linda Vilhjálmsdóttir» (en anglès). Icelandic Literature Center. [Consulta: 27 abril 2023].
* 1 2 «Linda Vilhjálmsdóttir» (en noruec). Nordisk samarbeid. [Consulta: 27 abril 2023].
* 1 2 3 Miller, Jane Eldridge. Who's who in Contemporary Women's Writing (en anglès). Psychology Press, 2001. ISBN 978-0-415-15980-7.
* 1 2 3 4 5 «Linda Vilhjálmsdóttir» (en islandès). Forlagið bókabúð. [Consulta: 27 abril 2023].
# Puig Clarà

El Puig Clarà és una muntanya de 315 metres al municipi de Porqueres, a la comarca catalana del Pla de l'Estany.
És un dels cims més visitats dels propers a l'Estany de Banyoles, ja que forma part d'un dels itineraris marcats i disposa de dos miradors que faciliten una àmplia contemplació sense cap mena d'obstacle visual. En tota aquesta zona hi ha molts afloraments de margues (xalió per a la gent de la comarca) que destaquen enmig de la densa vegetació. És una roca sedimentària de color gris i molt trencadissa, composta d'una fracció argilosa i d'una fracció carbonatada, generalment de carbonat de calci. Als peus d'aquest puig s'hi forma la Ribera del Castellar que passa a prop del Salt del Matxo i és una de les vuit rieres que aporten aigua superficial a l'Estany de Banyoles.
Aquest cim està inclòs al llistat dels 100 cims de la FEEC

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ Llorens Ros, Pere. Racons del Pla de l'Estany. Tercera edició. Cornellà de Terri: MMV Edicions, 20-05-2021. ISBN 978-84-09-21504-1.
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 16 juliol 2022].
# Riodínids

Els riodínids (Riodinidae) són una família de lepidòpters ditrisis de la superfamília dels papilionoïdeus (Papilionoidea). Fins a l'any 2011 s'havien descrit un total de 1.532 espècies. La majoria tenen una distribució tropical i a Europa només hi ha una espècie, la papallona de la prímula (Hamearis lucina).

## Taxonomia

Els riodínids es consideren actualment una família distinta dins de la superfamília Papilionoidea, tot i que en el passat s'havien classificat com a subfamília Riodininae de la família Lycaenidae. Més antigament, els membres d'aquesta família es consideraven pertanyents a la desapareguda família Erycinidae, les espècies de la qual s'han repartit entre les famílies Riodinidae i la subfamília Libytheinae de la família Nymphalidae.

## Filogènia

Les relacions filogenètiques entre els riodínids i la resta de famílies de papilionoïdeus serien:
| Papilionoidea | Papilionidae Hedylidae Hesperiidae Pieridae Nymphalidae Riodinidae Lycaenidae |

## Referències

* ↑ Van Nieukerken, Erik J.; et al. «Order Lepidoptera Linnaeus, 1758. In: Zhang, Z.-Q. (Ed.) Animal biodiversity: An outline of higher-level classification and survey of taxonomic richness». Zootaxa, 3148, 1, 23-12-2011, pàg. 212. DOI: 10.11646/zootaxa.3148.1.41. ISSN: 1175-5334.
* ↑ Wiemers, Martin; et al. «An updated checklist of the European Butterflies (Lepidoptera, Papilionoidea)». ZooKeys, 811, 31-12-2018, pàg. 9–45. DOI: 10.3897/zookeys.811.28712. ISSN: 1313-2970. PMC: PMC6323101. PMID: 30627036.
* ↑ Espeland, Marianne; et al. «A Comprehensive and Dated Phylogenomic Analysis of Butterflies» (en anglès). Current Biology, 28, 5, 05-03-2018, pàg. 770–778.e5. DOI: 10.1016/j.cub.2018.01.061. ISSN: 0960-9822. PMID: 29456146.
* ↑ Kawahara, Akito Y.; et al. «Phylogenomics reveals the evolutionary timing and pattern of butterflies and moths» (en anglès). Proceedings of the National Academy of Sciences, 116, 45, 05-11-2019, pàg. 22657–22663. DOI: 10.1073/pnas.1907847116. ISSN: 0027-8424. PMC: PMC6842621. PMID: 31636187.
# 'Ota'ika

L'ʻOta ʻika és un plat d'Oceania que consisteix en peix cru marinat amb suc de cítrics i llet de coco. Les variants de Tonga, Tahití i Samoa són essencialment idèntiques, ja que el peix cru es marina breument en suc de llimona o llima fins que la superfície de la carn es torna opaca. A continuació, es barreja el peix amb llet de coco i verdures tallades a daus (habitualment cogombre, tomàquet, ceba, ceba verda i pebrots picants). Aquest és el plat nacional de Tonga.
Aquesta recepta ha estat adaptada sota les influències metropolitanes i xineses i n'existeixen múltiples variants. Les receptes d'inspiració xinesa incloue altres verdures com l'enciam, la pastanaga o l'api.
A Nova Caledònia (Kanaky) aquest plat va ser importat pel immigrants tahitians, que representen un 2% de la seva població. El plat s'ha tornat molt popular entre la població local i se'l coneix com «amanida tahitiana».

## Noms

* Illes Cook : ika mata
* Fiji : kokoda
* Polinèsia Francesa : poisson cru, iʻa ota
* Nauru : peix de coco
* Niue : ʻota ʻika
* Samoa : oka iʻa
* Tokelau : ʻota ʻika
* Tonga : ʻota ʻika
* Tuvalu : ika mata
* Wallis i Futuna : ika ota
El plat també es coneix com a peix de coco a Nauru, kokoda a Fiji i Papua Nova Guinea, oka a Samoa, ika mata a les illes Cook i Nova Zelanda, oraora a Kiribati i simplement poisson cru a les illes franceses. La paraula "ota" significa "cru" dins del grup lingüístic polinesi, tot i que el terme més comú per al plat a la Polinèsia Francesa és el seu equivalent en francès, "poisson cru " (literalment, "peix cru"). Qualsevol tipus de marisc es pot fer servir per fer "ota", la paraula "ika" significa peix ("i'a" en llengua samoana), però el plat sovint es prepara amb musclos ("ota pipi/maso"), gambes ( "ota ulavai"), cranc ("ota pa'a/paka"), llagosta ("ota ula"), pop o calamar ("ota fe'e/feke"), eriçó de mar ("ota vana/tuitui"), i anguila ("ota pusi").

## Galeria

* Variants
* Ika mata de les Illes Cook.
* Poisson cru de tonyina, servit sobre una fulla de plàtan.
* Kokodaa de Fiji

## Plats semblants

Un plat molt semblant són el kinilaw i l'ata-ata de les Filipines, i el seu plat descendent, el kelaguen de les illes Mariannes. El poke i el lomi salmon de Hawaii també són similars. També ho és el cebiche llatinoamericà, encara que aquest últim és relativament recent i en pot ser un plat derivat, ja que els cítrics no són originaris d'Amèrica.

## Referències

* ↑ «Recensement de la population 2014 Population, ménages et logements par communes de Nouvelle Calédonie», 2014.
* ↑ Brillat, Michael. South Pacific islands. 1st. Munich, Germany: Nelles Verlag, 1999. ISBN 3-88618-104-9. OCLC 43578477.
* ↑ The World's Best Street Food: Where to Find It and How to Make It. Lonely Planet Publications, 2012, p. 131. ISBN 978-1-74321-664-4.
* ↑ Haden, Roger. Food Culture in the Pacific Islands. ABC-CLIO, 2009, p. 133. ISBN 978-0-313-34492-3.

## Bibliografia complementària

* " ʻ Ota ʻ (peix cru amb llet de coco)", The Polynesian Kitchen
# 1226

El 1226' va ser un any normal dins del calendari julià, que va començar en dijous.

## Esdeveniments

* A Espanya comença la construcció de la catedral de Toledo.
* Sequera a França.
* Polònia acull una gran comunitat de jueus expulsats d'altres països.

## Necrològiques
### Món

* 13 de setembre - Avinhon, Marquesat de Provença: Bouchard de Marly, cavaller francès que lluità a la croada albigesa (n. s.XII).
* 3 d'octubre - Francesc d'Assís, sant catòlic italià (n. 1181).

## Referències

* ↑ Guilbert, Pierre. Mémoires historiques et chronologiques sur l'Abbaye de Port-Royal des Champs depuis sa fondation en 1204 (en francès), 1758, p. 80.
* ↑ «Francésco d'Assisi, santo nell'Enciclopedia Treccani» (en italià). [Consulta: 27 octubre 2020].
# 1588
## Esdeveniments

* 28 a 30 de maig - Lisboa: L'Armada Invencible salpa cap al Canal de la Mànega, on és derrotada.
* Tarragona: primera edició coneguda de Partinobles, versió catalana del roman de cavalleries anònim d'origen francès Partonopeus de Blois (s. XII).
* Cabdet (província d'Albacete): Es documenten les festes de Moros i Cristians més antigues.

## Naixements

* 5 d'abril, Londres, Regne d'Anglaterra: Thomas Hobbes, filòsof anglès (m. 1679).
* 9 de juny, Nuremberg: Johann Andreas Herbst, compositor i teòric musical del Barroc.
* 13 de desembre, Roma: Catherine de Vivonne, amfitriona del primer saló literari parisenc, a l'Hôtel de Rambouillet (m. 1665).

## Necrològiques

* 7 de maig, Florència, Itàlia: Plautilla Nelli, pintora renaixentista (n. 1524).
* Venècia: Paolo Caliari o Paolo Càller, conegut com el Veronès, va ser un pintor italià, conegut per ser el gran decorador del manierisme venecià (n. 1523)

## Referències

* ↑ González-Arnao Conde-Luque, Mariano. Los náufragos de la Armada invencible (en castellà). Dirección de Relaciones Exteriores, Ente Público RTVE, Servicio de Publicaciones, 1988, p.9. ISBN 8450577144.
* ↑ «Partinobles | enciclopèdia.cat». [Consulta: 19 abril 2020].
* ↑ Sorell, Tom. «Thomas Hobbes» (en anglès). Encyclopaedia Britannica, 01-04-2020. [Consulta: abril 2020].
* ↑ Cagiano, Letizia Norci «Note sur les origines romaines de Madame de Rambouillet». Revue d’Histoire Littéraire de La France, vol. 113, no. 1, 2013, pp. 123–134 [Consulta: setembre 2022].
* ↑ Picardo, Andrea. «Plautilla Nelli, la primera pintora florentina» (en castellà). ABC Cultural. [Consulta: 1r abril 2023].
* ↑ Paoletti, John T.. El arte en la Italia del Renacimiento. Madrid, España: Akal, 2002. ISBN 84-460-1149-2.
# 481

L'any 481 (CDLXXXI) va ser un any comú que començava dijous del calendari julià.

## Esdeveniments

* Tarraconense: Els visigots d'Euric travessen els Pirineus per primera vegada en nom propi i no com a aliats dels romans, sota el comandament del comte Gauteric, i s'expandeixen ràpidament amb la intenció de quedar-se.
* Regne Franc: Clodoveu I puja al tron, succeint el seu pare Khilderic I.
* Durrës (Il·líria): Els ostrogots de Teodoric el Gran ataquen la ciutat, a l'inici de la seva campanya per la regió i per Dalmàcia.
* Armènia: Esclata una rebel·lió nacional contra els perses sassànides, encapçalada per Vahan II Mamikonian.
* Cartago: Sant Eugeni és nomenat bisbe de la ciutat.

## Necrològiques

* 21 d'agost - Clarmont d'Alvèrnia (Gàl·lia): Sant Sidoni Apol·linar, escriptor, senador romà i bisbe de la ciutat.
* Tournai (Regne Franc): Khilderic I, rei.
# AI Song Contest 2021

L'AI Song Contest 2021 (en neerlandès: AI Songfestival 2021) serà la segona edició del festival de les intel·ligències artificials. Aquesta edició es va fer el 6 de juliol de 2021 i va estar coorganitzada per Wallifornia MusicTech, un centre d'entreteniment i tecnologia belga, i DeepMusic.ai, una empresa americana que promou la col·laboració entre músics i investigadors d'intel·ligència artificial. Des d'aquesta edició, qualsevol país que no tingui relació amb Eurovisió pot participar en aquesta competició musical internacional.

## Països participants

L'1 d'abril de 2021, es va anunciar que 49 equips de més de 20 països s'havien registrat per competir. De moment només s'ha confirmat la participació i el debut de Catalunya al festival.
| País | Artista(es) | Cançó | Lloc | Punts |
| Catalunya | | | | |
La llista definitiva d'inscripcions pel festival es publicarà a l'1 de juny de 2021.
Els següents països van participar en l'edició anterior però encara no han confirmat la seva particició en aquesta edició:
* Alemanya
* Austràlia
* Bèlgica
* França
* Països Baixos
* Regne Unit
* Suècia
* Suïssa

## Referències

* ↑ «AI Song Contest returns in 2021». [Consulta: 28 abril 2021].
* ↑ «About». Arxivat de l'original el 2021-10-26. [Consulta: 28 abril 2021].
* 1 2 «AI SONG CONTEST 2021 : 2nde édition en Juin et Juillet 2021». [Consulta: 28 abril 2021].
* ↑ «FAQ – The AI Song Contest». Arxivat de l'original el 2021-10-26. [Consulta: 12 maig 2020].
* ↑ «Machine Music: With Eurovision Canceled, The Netherlands Prepares to Host First AI Song Contest». [Consulta: 27 abril 2021].
* ↑ «Catalunya participarà a lAl Song Contest', l'Eurovisió de la intel·ligència artificial». [Consulta: 30 abril 2021].
* ↑ «Participate». Arxivat de l'original el 2021-04-30. [Consulta: 28 abril 2021].

## Vegeu també

* Festival de la Cançó d'IA
* Festival de la Cançó d'Eurovisió (2021)
* Festival de la Cançó d'Europa Lliure (2021)

## Enllaços externs

* Pàgina oficial
# AJR (Edimburg)

L'AJR fou una de les poques motocicletes mai fabricades a Escòcia. Entre 1925 i 1926, AJ Robertson, d'Edimburg, en va construir d'equipades amb motors JAP de 350 i 500 cc. Robertson mateix va pilotar aquestes motos a moltes competicions motociclistes.

## Referències

* ↑ «AJR (Edinburgh)» (en castellà). ottw.es. [Consulta: 26 març 2021].
* ↑ Tragatsch, Erwin. The New Illustrated Encyclopedia of Motorcycles (en anglès). Londres: Quantum Publishing, 2000. ISBN 1-86160-342-8.

## Enllaços externs

* Article sobre AJ Robertson al Web cybermotorcycle.com (anglès)
# AMD K5

L'AMD K5 és un microprocessador compatible x86, competència del Pentium de Intel.
Una de les seves característiques és que internament funciona com un processador RISC, i utilitza una capa externa que transforma les instruccions del codi màquina x86 perquè el nucli pugui interpretar-la. AMD també utilitza aquest mecanisme en els següents processadors.
En concepte de potència, va assolir un nivell molt proper (i en alguns casos superior) al Pentium, tot i que la falta d'infraestructura del fabricant va provocar un retard de gairebé un any en el llançament comercial. AMD de seguida afronta el problema i es prepara per comercialitzar l'AMD K6, aquesta vegada a temps.

## Models

| Nom clau | SSA/5 | 5k86 |
| Codi de producte | 5K86 P75S | K5 PR120 |
| Tecnologia (µm) | 0.50 | 0.35 |
| Freqüència(MHz) | 70-100 | 90-133 |
| Voltatge | 3.52 | 3.52 |
| Comercialització | Març 1996 | Octubre 1996 |

## Referències

* ↑ «AMD K5». [Consulta: 16 abril 2019].
* ↑ «AMD K5 microprocessor family». [Consulta: 16 abril 2019].
# ASTRO-C

L'ASTRO-C, rebatejat com Ginga (galàxia en japonès) després del seu llançament va ser el tercer satèl·lit llançat per estudiar el cel en raigs X des del Japó. Va ser llançat el 5 de febrer del 1987 des del Kagoshima Space Center a una òrbita amb uns 510 km de perigeu i 670 d'apogeu, amb una inclinació de 31º i un període d'uns 96 minuts. El satèl·lit va operar fins a l'1 de novembre del 1991, data en què s'incinià a l'atmosfera. El programa d'observació estava obert a científics del Japó, Estats Units, Regne Unit i alguns països europeus. Els instruments que portava a bord aquest satèl·lit eren els següents:
* Large Àrea Proportional Counter (LAC 1,7-37 keV, desenvolupat en col·laboració amb el Regne Unit)
* All-Sky Monitor (ASM 1-20 keV)
* Gamma-ray Burst Detector (GBD 1,5-500 keV, desenvolupat en col·laboració amb els Estats Units)

## Referències

* ↑ «Ginga Mission Description», 25-03-2009. Arxivat de l'original el 2009-03-25. [Consulta: 15 agost 2021].
* ↑ «The Ginga Observatory». [Consulta: 15 agost 2021].

## Enllaços externs

* Informació sobre Ginga en NASA/GSFC(anglès)
# AS Excelsior

L'Association Sportive Excelsior és un equip de futbol de l'Illa de la Reunió que juga en la Primera Divisió de les Illes Reunió, la màxima categoria de futbol en el departament d'ultramar de França.

## Palmarès

* Primera Divisió de l'Illa de la Reunió:
       1974, 2023
* Copa de l'Illa de la Reunió:
       2004, 2005, 2014,2015

## Referències

* ↑ «Réunion - List of Champions». RSSSF.
* ↑ «Réunion - List of Cup Winners». RSSSF.
# AS Port-Louis 2000

L'Association Sportive Port-Louis 2000 és un club de futbol de la ciutat de Port Louis, Maurici. Els seus colors són el vermell. Són anomenats els mosqueters.
El club va néixer l'any 2000 després de la reforma del futbol al país i de la seva regionalització. Fou el resultat de la unió dels clubs Roche Bois Boys Scouts-St Martin United FC i Century Welfare Association de Port-Louis.

## Palmarès

* Lliga mauriciana de futbol:
       2002, 2003, 2003/04, 2004/05, 2011, 2015/16
* Copa mauriciana de futbol:
       2002, 2005
* Copa de la República mauriciana de futbol:
       2001, 2004, 2005, 2013/14

## Referències

* ↑ Le Président de l’ASPL 2000, Ismael Affejee Grandbaie Retrieved 2013-03-31
* ↑ PREMIER LEAGUE 2013–2014 (1ÈRE JOURNÉE) : L'ASPL 2000 prend les commandes
* ↑ article a defimedia.info
* ↑ «Mauritius 2000/01». rsssf.com. [Consulta: 12 abril 2021].
* ↑ «Seychelles- List of Champions». RSSSF.
* 1 2 «Seychelles- List of Cup Winners». RSSSF.